open-index/open-wikipedia-markdown huggingface dataset:
Ρούπρεχτ του Παλατινάτου-Μόσμπαχ, επίσκοπος

Ο **Ρούπρεχτ** (γερμ. *Ruprecht*, 1437 – 1 Νοεμβρίου 1465), από τον Οίκο του Βίττελσμπαχ, ήταν επίσκοπος του Ρέγκενσμπουργκ.

## Βιογραφία
Ήταν ο δευτερότοκος γιος του Όθωνα Α΄, παλατινού κόμη του Μόσμπαχ-Νόιμαρκτ και της Ιωάννας των Βίττελσμπαχ, κόρης του Ερρίκου ΙΣΤ΄ δούκα της Βαυαρίας-Λάντσουτ. Μικρότεροι αδελφοί του ήταν ο Αλβέρτος επισκόπος του Ρέγκενσμπουργκ και ο Ιωάννης κοσμήτορας σε Σύλλογο καθεδρικού, που πήγε για προσκύνημα στην Ιερουσαλήμ.

Τον πρότειναν ως επίσκοπο ο Φρειδερίκος Γ΄ των Αψβούργων, ο Λαδίσλαος Ε΄ των Αψβούργων της Ουγγαρίας και ο Λουδοβίκος Θ΄ Βίττελσμπαχ δούκας της Βαυαρίας-Λάντσουτ, έτσι ο πάπας Κάλλιστος Γ΄ απλά επιβεβαίωσε την υποψηφιότητά του. Είχε εκλεχθεί ο Ερρίκος του Άμπσμπεργκ, αλλά η εκλογή κηρύχθηκε άκυρη· ο Ερρίκος τον διαδέχθηκε αργότερα. Αμύνθηκε την επισκοπή-πριγκιπάτο του έναντι των Χουσιτών και των βαρόνων-ληστών.

Οργάνωσε Σύνοδο των ιερέων όπου αναδιευθετήθηκαν στις θέσεις τους και αποφασίστηκε το κήρυγμα να συνδέεται περισσότερο με την Αγ. Γραφή. Απέκτησε το κάστρο Μπάρμπινγκ και το έκανε επισκοπική κατοικία.

## Πρόγονοι





## Παραπομπές


## Βιβλιογραφία
* Michael Buchberger (ed.): 1200 Jahre Bistum Regensburg. Regensburg 1939, S. 43
* Alois Schmid: Ruprecht. In: Neue Deutsche Biographie (NDB). Band 22, Duncker & * Humblot, Berlin 2005, ISBN 3-428-11203-2, S. 291 (Digitalisat).
* Josef Staber: Kirchengeschichte des Bistums Regensburg. Regensburg 1966, S. 88-89

## Εξωτερικοί σύνδεσμοι
* 

Κατηγορία:Οίκος του Βίττελσμπαχ
Καρύανδα

Τα **Καρύανδα** ήταν αρχαία πόλη στην ακτή της Καρίας στη Μικρά Ασία. Βρίσκονται σε όρμο στη βόρεια ακτή της χερσονήσου της Αλικαρνασσού, εκεί που βρίσκεται σήμερα το τουρκικό τουριστικό θέρετρο Τουρκμπουκού (Turkbuku). Ο γεωγράφος Στράβων αναφέρει τα Καρύανδα ως λιμάνι και νησί («λιμήν και νησί ομώνυμος ταύτη») μεταξύ των παράκτιων πόλεων της Βαργυλίας και της Μύνδου. Τα Καρύανδα ήταν περίπου 19-20χλμ. βόρεια της Δωρικής πόλης της Αλικαρνασσού, της κυρίαρχης πόλης της χερσονήσου.

Ο Σκύλαξ ο Καρυανδεύς, καταγόμενος από την πόλη, ήταν ένας από τους πιο γνωστούς ναυτικούς και εξερευνητές της αρχαιότητας. Έζησε στα τέλη του 6ου και αρχές του 5ου αιώνα π.Χ. και υπηρέτησε τον βασιλιά Δαρείο Α΄ της Περσίας.

Τα Καρύανδα ήταν μέλος της Συμμαχίας της Δήλου κατά τη διάρκεια του 5ου αιώνα π.Χ.

## Αναφορές


Κατηγορία:Αρχαίοι ελληνικοί αρχαιολογικοί τόποι στην Τουρκία
Κατηγορία:Καρία
Κατηγορία:Εγκαταλελειμμένοι οικισμοί στην Τουρκία
Όθων Β΄ του Σάυερν

Ο **Όθων Β΄**, γερμ. Otto II (απεβ. 31 Οκτωβρίου 1120) από τον Οίκο του Βίττελσμπαχ ήταν κόμης του Σάυερν (Scheyern).

## Βιογραφία
Ήταν ο δευτερότοκος γιος του Όθωνα Α΄ κόμη του Σάυερν και (μάλλον) της δεύτερης συζύγου του Χάτσιγκα, κόρης του Φρειδερίκου Β΄ κόμη του Ντήσεν. 

Ήταν επίτροπος (vogt) του Συλλόγου του ναού του Φράιζινγκ και από το 1116 επίτροπος του Βάιενστεφαν.

## Οικογένεια
Νυμφεύτηκε μάλλον την Ριχάρντις των Βάιμαρ, κόρη του Ούλρικ Α΄ μαργράβου της Καρνιόλης και είχε τέκνα:
* Όθων Γ΄ απεβ. μετά το 1130.
* Έκχαρτ Γ΄ απεβ. μετά το 1183.
* Μπέρναρντ Β΄ απεβ. πριν το 1135.
* ανώνυμος γιος.

## Πρόγονοι





## Παραπομπές


## Πηγές
* Family tree of the Counts of Scheyern-Wittelsbach-Dachau-Valley, from a lecture by Prof. Schmid: *Bayern im Spätmittelalter*, winter 1996/97
* Otto II at genealogie-mittelalter (give a different date of death)
* Otto III at genealogie-mittelalter

Κατηγορία:Οίκος του Βίττελσμπαχ
Έκχαρτ Α΄ του Σάυερν

Ο **Έκχαρτ Α΄**, γερμ. Eckhard I (απεβ. πριν το 1091) από τον Οίκο του Βίττελσμπαχ ήταν κόμης του Σάυερν (Scheyern).

## Βιογραφία
Ήταν (μάλλον ο πρωτότοκος) γιος του Όθωνα Α΄ κόμη του Σάυερν και μάλλον  της πρώτης συζύγου του, κόρης του Κούνο Α΄ κόμη του Άλτντορφ. 

Ορίστηκε επίτροπος (vogt) του Συλλόγου του καθεδρικού ναού του Φράιζινγκ από το 1074 και επίτροπος του Βάιενστεφαν από το 1082.

## Οικογένεια
Νυμφεύτηκε την Ριχάρντις, κόρη του Ουντάλριχ μαργράβου της Καρνιόλα-Ορλαμύντε και είχε τέκνα:
* Ουντάλριχ Α΄ κόμης του Σάυερν, κοσμήτορας του Συλλόγου του Φράιζινγκ από το 1130.
* Όθων Δ΄ π. 1083-1156, κόμης του Σάυερν.
* Έκχαρτ Β΄ απεβ. π. 1135, κόμης του Σάυερν.

## Πρόγονοι




## Παραπομπές


## Αναφορές
*Cawley, Charles; Foundation for Medieval Genealogy, Medieval Lands Project; Bavaria Dukes v3.0; Pfalzgrafen von Bayern,  Pfalzgrafen von Bayern 1110-1209, Grafen von Wittelsbach (Chap 12E); Otto IV von Scheyern https://web.archive.org/web/20080224224006/http://www.northvegr.org/lore/langobard/#OttoIIdied1156

## Εξωτερικοί σύνδεσμοι
* Famity tree of the Counts of Scheyern-Wittelsbach-Dachau-Valley
* Entry for Eckhard I at genealogie-mittelalter

Κατηγορία:Κόμητες της Γερμανίας
Όθων Δ΄ του Σάιερν

Ο **Όθων Δ΄**, γερμ. Otto IV (π. 1083 - 4 Αυγούστου 1156) από τον Οίκο του Bίττελσμπαχ ήταν κόμης του Σάιερν (Scheyern) και από το 1020 και μετά παλατινός κόμης της Βαυαρίας.

## Βιογραφία
Ήταν ο δευτερότοκος γιος του Έκχαρτ Α΄ κόμη του Σάυερν και της Ριχάρντις (ή Ρίχγκαρντ), κόρης του Ούλριχ (ή Ουντάλριχ), μαργράβου της Ίστρια-Καρνιόλης (Κράιν).

Από το κάστρο του Βίττελσμπαχ κοντά στο Άιχαχ, ονόμασε τον εαυτό του *Όττο του Βίττελσμπαχ*. Ακολούθησε τον Ερρίκο Δ΄ των Σαλίων της Γερμανίας στην πρώτη του εκστρατεία στην Ιταλία το 1110-11. Ο Ερρίκος Δ΄ τον αποκαλεί Όθωνα, κόμη του Βίτλινεσμπακ σε έγγραφο του 1115. Από το 1120 και μετά ήταν παλατινός κόμης της Βαυαρίας.

## Οικογένεια
Νυμφεύτηκε τη Χάιλικα, κόρη του Φρειδερίκου Γ΄, κυρίου του Πέτεντορφ-Λένγκενφελντ-Χόπφενοε και είχε τέκνα:
* Χέρμαν.
* Όθων ΣΤ΄ 1117-1183, παλατινός κόμης της Βαυαρίας, Α΄ δούκας της Βαυαρίας.
* Κορράδος π. 1120/05-1200, αρχιεπίσκοπος του Μάιντς και του Σάλτσμπουργκ.
* Φρειδερίκος Β΄ απεβ. 1198 ή 1199.
* Ουλντάριχ απεβ. 1179.
* Όθων Ζ΄ απεβ. 1189, παλατινός κόμης της Βαυαρίας.
** Όθων Η΄ πριν το 1180-1209, παλατινός κόμης της Βαυαρίας.
* Χέντβιχ απεβ. 1174, παντρεύτηκε τον Μπέρτολντ Γ΄ κόμη του Άντεχς.
* Αδελαΐδα, παντρεύτηκε τον Όθωνα Β΄ του Στέφλινγκ.

## Πρόγονοι




## Παραπομπές


## Εξωτερικοί σύνδεσμοι
* 

Κατηγορία:Οίκος του Βίττελσμπαχ
Όθων Α΄ του Σάυερν

Ο **Όθων Α΄**, γερμ. Otto I (π. 1020 - πριν τις 4 Δεκεμβρίου 1072) από τον Οίκο του Βίττελσμπαχ ήταν κόμης του Σάυερν (Scheyern).

## Βιογραφία
Ήταν γιος του Ερρίκου Α΄ κόμη στο Πέγκνιτς και μίας κόρης του Κούνο Α΄ κόμη του Άλτντορφ. Ορίστηκε επίτροπος (vοgt) του Φράιζινγκ στη Βαυαρία. Το 1073 ένα έγγραφο τον αναφέρει ως κόμη του Σάυερν. Απεβίωσε κατά το ταξίδι του προς την Ιερουσαλήμ.

## Οικογένεια
Νυμφεύτηκε πρώτα μία από τη Σαξονία, κόρη του Μέγκινχαρτ του Ράιχερσμποϊερν και είχε τέκνα:
* Έκχαρτ Α΄ απεβ. πριν το 1091.
* Μπέρναρντ Α΄ απεβ. π. 1102, κόμης του Σάυερν. 

Έπειτα ο Όθων Α΄ έκανε δεύτερο γάμο, με την Χάτσιγκα, κόρη του Φρειδερίκου κόμη του Ντήσσεν και είχε τέκνα:
* Όθων Β΄ απεβ. π. 1110, κόμης του Σάυερν.
* Άρνολντ Α΄ απεβ. π. 1123, κόμης του Σάυερν και του Νταχάου.

## Πρόγονοι




## Παραπομπές


## Αναφορές
* 

Οθων Α
Αλβέρτος του Παλατινάτου-Μόσμπαχ

Ο **Αλβέρτος**, γερμ. Albrecht (6 Σεπτέμβριου 1440 - 20 Αυγούστου 1506) από τον Οίκο του Βίττελσμπαχ ήταν επίσκοπος του Στρασβούργου (1478-1506).

## Βιογραφία
Ήταν ο τρίτος γιος του Όθωνα Α΄ παλατινού κόμη του Μόσμπαχ και της Ιωάννας των Βίτττελσμπαχ, κόρης του Ερρίκου ΙΣΤ΄ δούκα της Βαυαρίας-Λάντσουτ. Ο αμέσως μεγαλύτερος αδελφός του Ρούπρεχτ ήταν επίσκοπος του Ρέγκενσμπουργκ και ο μικρότερος Ιωάννης ήταν κοσμήτορας (αρχιμανδρίτης) και πήγε για προσκύνημα στην Ιερουσαλήμ.

Στην αρχή ήταν αρχιμανδρίτης του Συλλόγου του καθεδρικού του Στρασβούργου και έπειτα κοσμήτορας εκεί. Ήταν εξάδελφος του Ρούπρεχτ επισκόπου του Στρασβούργου και τον διαδέχθηκε. Είχε καλύτερη πολιτική από αυτόν: έκανε το Στρασβούργο μία ομοιόμορφα διαχειριζόμενη περιοχή, με σαφή και ασφαλή σύνορα· έφτιαξε την άμυνα των πόλεων με φρούρια και αγόρασε περιοχές. Για την επιβεβαίωση της εκλογής του από τον πάπα έπρεπε να πληρώσει ένα υψηλό ποσό, που το συγκέντρωσε με φόρο στο βούτυρο κατά την Τεσσαρακοστή. Ο φόρος προκάλεσε κάποια δυσαρέσκεια στον πληθυσμό, αλλά τον βοήθησε να χυτεύσει ένα κανόνι και να βελτιώσει τα οικονομικά του. 

Η διακυβέρνησή του συνέπεσε με τις εξεγέρσεις των αγροτών (1493-1517): ο Αλβέρτος ενημέρωσε τους αξιωματικούς του και θέλησε να υπάρχει κοινή άμυνα των πόλεων και των αγροτικών περιοχών· εφάρμοσε μέτρα επιτήρησης. Είχε καλή σχέση με τον Σύλλογο του Καθεδρικού και αναμόρφωσε την επισκοπή. Ιδιαίτερα πολέμησε τις καταχρήσεις στις μονές και συγκάλεσε Σύνοδο γι' αυτό το 1482. Επίσης έκανε συχνές επισκέψεις στις μονές. 

Επηρεάστηκε από τον Γιόχαν Γκάλερ φον Κάιζερσμπεργκ, κήρυκα στον καθεδρικό, που τον παρότρυνε να αναμορφώσει την εκκλησία. Θέλησαν να αντικαταστήσουν το απαξιωμένο, σωφρονιστικό Τάγμα του Αγ. Στεφάνου με μία ομάδα κληρικών, αλλά ο Σύλλογος του καθεδρικού ναού αντιτέθηκε.

Το 1493 πρόσθεσε έναν διάδρομο, κατά μήκος του κυρίως ναού της Παναγίας-της-Γέννησης στο Σαβέρν, ως ταφικό παρεκκλήσιο. Οι περισσότεροι τάφοι βεβηλώθηκαν και καταστράφηκαν κατά την περίοδο της Γαλλικής Επανάστασης, αλλά ο δικός του υπάρχει ακόμη.

## Πρόγονοι





## Βιβλιογραφία
* Friedrich Wilhelm Ebeling: Die deutschen Bischöfe bis zum Ende des sechzehnten Jahrhunderts. Volume 2, Leipzig, 1858 S. 479f.
* Harry Gerber: Albrecht (von Bayern), Bischof von Straßburg. In: Neue Deutsche Biographie (NDB). Voume 1, Duncker & Humblot, Berlin 1953, ISBN 3-428-00182-6, S. 175

## Παραπομπές


Κατηγορία:Οίκος του Βίττελσμπαχ
Μενέλαος Ξυλούρης

Ο **Μενέλαος Ξυλούρης** (Κρουσώνας Ηρακλείου, 1914  - Ηράκλειο, 15 Αυγούστου 1991), του Ιωάννη και της Όλγας, ήταν Έλληνας δικηγόρος και πολιτικός, ο οποίος υπηρέτησε ως βουλευτής Ηρακλείου.

## Βιογραφικά στοιχεία
### Σπουδές και αγωνιστική δράση
Γεννήθηκε στον Κρουσώνα του Μαλεβιζίου το 1914. Σπούδασε νομικά στο Πανεπιστήμιο Αθηνών και άσκησε τη δικηγορία. Πολέμησε στην Εθνική Αντίσταση (συν-αρχηγός της Κρουσανιώτικης Αντιστασιακής Ομάδος Σατανά μετά τον θάνατο του Καπετάν Αντώνη Γρηγοράκη του επονομαζόμενου "Σατανά"). Κατά την διάρκεια του Εμφυλίου έλαβε μέρος σαν μέλος των επίλεκτων καταδρομικών δυνάμεων του Εθνικού Στράτου και τραυματίστηκε σοβαρά στις συγκρούσεις με τις Κομμουνιστικές Δυνάμεις κατά την διάρκεια των Επιχειρήσεων Πυρσός στο Γραμμο και Βίτσι. Αποστρατεύτηκε τιμητικά σαν ταγματάρχης εν ενεργεία και παρασημοφορήθηκε.

Κατά την περίοδο της χούντας, οργανώθηκε στον αγώνα κατά της χούντας, με την οργάνωση ΔΕΚΑ (Διοικούσα Επιτροπή Κινημάτων Αντίστασης Κρήτης) και συνελήφθη μαζί με άλλους αγωνιστές, όπως ο Γιάννης Βαλυράκης, ο Τηλέμαχος Πλεύρης και ο Φοίβος Ιωαννίδης, για να παραπεμφθεί στο έκτακτο στρατοδικείο και να καταδικαστεί σε φυλάκιση.

### Πολιτική σταδιοδρομία
Εξελέγη βουλευτής Ηρακλείου στις εκλογές του 1961 με το κόμμα της Ένωσης Κέντρου και επανεξελέγη με το ίδιο κόμμα το 1963 και το 1964 και με την Ένωση Κέντρου-Νέες Δυνάμεις το 1974 συγκέντρωσε 10.628 ψήφους. Το 1977 επανεξελέγη βουλευτής Ηρακλείου με την ΕΔΗΚ, όπως είχε μετονομαστεί η Ένωση Κέντρου - Νέες Δυνάμεις, με 5.418 ψήφους.

Το 1981 ήταν υποψήφιος βουλευτής με τους Φιλελεύθερους, αλλά δεν εξελέγη, ενώ έλαβε 2.047 ψήφους.

Απεβίωσε σε ηλικία 77 ετών στις 15 Αυγούστου 1991. Ήταν παντρεμένος με την Ελένη Φιλιππάκη και απέκτησαν έναν γιο κ μια κόρη.

## Παραπομπές


## Πηγές
* 
* Ο καπετάν Σατανάς, μια θρυλική μορφή της Εθνικής Αντίστασης στην Κρήτη

Κατηγορία:Βουλευτές Ηρακλείου
Κατηγορία:Έλληνες αντιστασιακοί
Κατηγορία:Βουλευτές εκλεγμένοι με την Ένωση Κέντρου
Κατηγορία:Βουλευτές εκλεγμένοι με την Ένωση Κέντρου - Νέες Δυνάμεις
Κατηγορία:Βουλευτές εκλεγμένοι με την Ένωση Δημοκρατικού Κέντρου
Κατηγορία:Οικογένεια Ξυλούρη
Αμέρικαν Φούτμπολ Κόνφερενς

H **Αμέρικαν Φούτμπολ Κόνφερενς** (αγγλικά: *American Football Conference*, AFC) είναι μία από τις δύο περιφέρειες του NFL, του υψηλότερου επαγγελματικού επίπεδου αμερικανικού ποδοσφαίρου στις Ηνωμένες Πολιτείες. Αυτή η περιφέρεια και η ομόλογός της, η NFC, σήμερα περιλαμβάνουν 16 ομάδες η κάθε μία, που αποτελούν τις 32 ομάδες του NFL. Και οι δύο περιφέρειες δημιουργήθηκαν στο πλαίσιο της συγχώνευσης του 1970 με την αντίπαλη Αμέρικαν Φούτμπολ Λιγκ (AFL), με τις δέκα πρώην ομάδες της AFL και τρεις ομάδες της NFL σχηματίζοντας την AFC, ενώ οι υπόλοιποι δεκατρείς σύλλογοι του NFL σχημάτισαν την NFC. Από τη συγχώνευση συνέβη μια σειρά από επεκτάσεις και αναδιατάξεις του πρωταθλήματος, φτάνοντας έτσι στους 16 συλλόγους ανά περιφέρεια.

## Παραπομπές


Κατηγορία:Αμερικανικό ποδόσφαιρο
I am Setsuna

Το ***I am Setsuna***, γνωστό στην Ιαπωνία ως ***Ikenie to Yuki no Setsuna*** (ιαπωνικά: いけにえと雪のセツナ), είναι βιντεοπαιχνίδι ρόλων που αναπτύχθηκε από την Tokyo RPG Factory και διανεμήθηκε από τη Square Enix. Κυκλοφόρησε για τα PlayStation 4 και PlayStation Vita στην Ιαπωνία τον Φεβρουάριο του 2016, και παγκοσμίως για τα PlayStation  4και Microsoft Windows τον Ιούλιο του 2016. Ήταν launch title του Nintendo Switch, για το οποίο κυκλοφόρησε παγκοσμίως στις 3 Μαρτίου του 2017.

Η πλοκή ακολουθεί έναν μισθοφόρο και την συνοδό του, μία κοπέλα ονόματι Setsuna, η οποία πρέπει να θυσιάσει τον εαυτό της για να ικανοποιήσει τους εχθρικούς δαίμονες. Το παιχνίδι χρησιμοποιεί σύστημα μάχης εναλλαγής ρόλων σε πραγματικό χρόνο (Active Time Battle).

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Βιντεοπαιχνίδια του 2016
Κατηγορία:Βιντεοπαιχνίδια ρόλων
Κατηγορία:Βιντεοπαιχνίδια του Nintendo Switch
Κατηγορία:Βιντεοπαιχνίδια του PlayStation 4
Κατηγορία:Βιντεοπαιχνίδια του PlayStation Vita
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια της Square Enix
Κατηγορία:Βιντεοπαιχνίδια ανεπτυγμένα στην Ιαπωνία
Kyodai Mahjongg

Το ***Kyodai Mahjongg*** είναι βιντεοπαιχνίδι παζλ που δημιουργήθηκε και κυκλοφόρησε από τη Cyna Games για τον Προσωπικό υπολογιστή την 1η Μαΐου του 1997. 

## Υποδοχή
Το παιχνίδι δέχτηκε θετική υποδοχή. Τα έτη 2002 και 2003 κέρδισε από τα Shareware Industry Awards το βραβείο Καλύτερο Παιχνίδι Μη-Δράσης.

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Βιντεοπαιχνίδια παζλ
Κατηγορία:Βιντεοπαιχνίδια του 1997
Κατηγορία:Βιντεοπαιχνίδια για PC
Κατηγορία:Βιντεοπαιχνίδια των Windows
Π Πρύμνας

Ο **π (πι) Πρύμνας** (Pi Puppis, π Pup) είναι ο δεύτερος σε φωτεινότητα (όπως φαίνεται από τη Γη) αστέρας του νότιου αστερισμού Πρύμνα. Μπορεί να παρατηρηθεί με γυμνό μάτι τη νύχτα, ακόμα και σε ουρανό με μέτρια φωτορύπανση. Μετρήσεις της παραλλάξεώς του δίνουν μία απόσταση από τη Γη περί τα 810 έτη φωτός. Ο π Πρύμνας είναι διπλός ή τριπλός αστέρας, με φωτεινότερο συνοδό μεγέθους 6,86 σε γωνιακή απόσταση 0,72 δευτερόλεπτο της μοίρας και γωνία θέσης 148°. Πολύ μακρύτερα, πάνω από 1 λεπτό της μοίρας από τον κύριο αστέρα, υπάρχει ένας αμυδρότερος συνοδός, φασματικού τύπου B9.5. Αν πράγματι πρόκειται για βαρυτικά δέσμιους αστέρες, τότε χρειάζονται περισσότερο από μισό εκατομμύριο γήινα έτη για να εκτελέσουν μία πλήρη περιφορά γύρω από το κοινό κέντρο μάζας τους.

Το φάσμα του κυρίως αστέρα π Πρύμνας ανήκει στον τύπο K3&nbsp;Ib., όπου η τάξη λαμπρότητας Ib αντιστοιχεί σε υπεργίγαντα αστέρα που έχει καταναλώσει το υδρογόνο στην περιοχή του πυρήνα του, έχει εξελιχθεί πέρα από την Κύρια ακολουθία και έχει διασταλεί σε διάμετρο περίπου 48 φορές μεγαλύτερη της ηλιακής. Η ενεργός θερμοκρασία του είναι περί τους 4.020 βαθμούς K,, κάτι που του προσδίδει την πορτοκαλί απόχρωση ενός αστέρα τύπου K. Από τους δύο τελευταίους αριθμούς υπολογίζεται ότι η πραγματική του λαμπρότητα είναι 11,8 χιλιάδες φορές μεγαλύτερη από τη λαμπρότητα του Ήλιου. Η μάζα του π Πρύμνας εκτιμάται ότι είναι 11,7 φορές μεγαλύτερη από την ηλιακή, ενώ η ηλικία του εκτιμάται σε 20 ± 4 εκατομμύρια έτη.

Ο κύριος αστέρας π Πρύμνας είναι ημιπεριοδικός μεταβλητός αστέρας,  ο οποίος παρουσιάζει μία ελαφρά διακύμανση στο φαινόμενο μέγεθός του από 2,70 μέχρι 2,85. Ανήκει στο δυσδιάκριτο αραιό ανοικτό σμήνος Collinder 135, του οποίου αποτελεί το λαμπρότερο και μεγαλύτερης μάζας μέλος.

Ο π Πρύμνας απομακρύνεται από τη Γη και το Ηλιακό Σύστημα με ταχύτητα 15,8 χιλιόμετρα ανά δευτερόλεπτο (56.900 χιλιόμετρα την ώρα).

## Παραπομπές

## Δείτε επίσης
* Κατάλογος αστέρων της Πρύμνας

## Εξωτερικοί σύνδεσμοι
* Kaler, James B.: Pi Puppis στο Πανεπιστήμιο του Ιλινόι

Κατηγορία:Πρύμνη (αστερισμός)
Κατηγορία:Υπεργίγαντες αστέρες τύπου K
Όθων Α΄ της Βαυαρίας

Ο **Όθων Α΄**, γερμ. Otto I (1117 - 11 Ιουλίου 1183) από τον Οίκο του Βίττελσμπαχ ήταν δούκας της Βαυαρίας (1180-83). Πιο πριν ήταν ως Όθων ΣΤ΄ παλατινός κόμης της Βαυαρίας (1156-80). Ήταν ο πρώτος από τον Οίκο του που έγινε δούκας της Βαυαρίας· ο τελευταίος, ο Λουδοβίκος Γ΄ παραιτήθηκε το 1918. 

## Βιογραφία
Γεννήθηκε μάλλον στο Κέλχαϊμ και ήταν γιος του Όθωνα Ε΄ παλατινού κόμη της Βαυαρίας και της Χαϊλίκας, κόρης του Φρειδερίκου Γ΄ κυρίου του Πέτεντορφ-Λένγκενφελτ-Χόπφενοε.

## Οικογένεια
Νυμφεύτηκε το 1169 την Αγνή, κόρη του Λουδοβίκου Α΄ κόμη του Λουν και είχε τέκνα:
* Χαϊλίκα Α΄ γενν. 1171, παντρεύτηκε τον Ντίτριχ χαλγκράβο του Βάσενμπουργκ.
* Αγνή 1172-1200, παντρεύτηκε τον Ερρίκο κόμη του Πλάιν.
* Ριχάρδις 1173-1231, παντρεύτηκε τον Όθωνα Α΄ κόμη του Γκέλντερς.
* Λουδοβίκος Α΄ 1173-1231, δούκας της Βαυαρίας.
* Χαϊλίκα Β΄ γενν. 1176, παντρεύτηκε τον Άντελμπερτ Γ΄ κόμη του Ντιλλίνγκεν.
* Ελισάβετ γενν. 1178, παντρεύτηκε τον Μπέρτολντ Β΄ κόμη του Βόμπουργκ.
* Σοφία 1170-1238, παντρεύτηκε τον Χέρμαν Α΄ λαντγκράβο της Θουριγγίας.
* Μέχτιλτ/Ματθίλδη 1180-1231, παντρεύτηκε τον Ραπότο Β΄ κόμη το Όρτενμπουργκ.
* Όθων 1169-1181, απεβ. 13 ετών.

## Πρόγονοι




## Παραπομπές


## Βιβλιογραφία
* 
* 
* 
* 

Οθων Α΄ της Βαυαριας
Γ Πτηνού

Ο **γ (γάμμα) Πτηνού** (Gamma Apodis, γ Aps) είναι ο δεύτερος σε φωτεινότητα (όπως φαίνεται από τη Γη) αστέρας του νότιου αστερισμού Πτηνού. Είναι ορατός με γυμνό μάτι, αλλά όχι από την Ελλάδα ή οποιοδήποτε σημείο της Ευρώπης, καθώς βρίσκεται πολύ νότια. Ελάχιστα πάντως διαφέρει σε φωτεινότητα από τον φωτεινότερο του αστερισμού, τον α Πτηνού. Το φάσμα του αντιστοιχεί σε κίτρινο γίγαντα αστέρα, σε προχωρημένη ηλικία.

Ο γ Πτηνού έχει ενεργό θερμοκρασία (αντιστοιχεί κατά προσέγγιση στην επιφανειακή θερμοκρασία) περίπου 5.040 βαθμούς K. Η απόστασή του από τη Γη υπολογίσθηκε από μετρήσεις της παράλλαξής του σε 156 έτη φωτός, οπότε η παρατηρούμενη φωτεινότητά του αντιστοιχεί σε απόλυτο μέγεθος +0,41, δηλαδή ο γ Πτηνού έχει πραγματική λαμπρότητα 56,5 φορές μεγαλύτερη από εκείνη που έχει ο Ήλιος. Από την άλλη, η μεταλλικότητά του είναι σχεδον ίση με την ηλιακή.

Ο αστέρας αυτός εκπέμπει εξάλλου ακτίνες Χ, με ισχύ εκπομπής 1,61 × 1023 W (161 τρισεκατομμύρια γιγαβάτ), η οποία τον καθιστά μία από τις 100 ισχυρότερες αστρικές πηγές ακτίνων Χ σε απόσταση μικρότερη των 50 παρσέκ από το Ηλιακό Σύστημα.

Ο γ Πτηνού απομακρύνεται από τη Γη και το Ηλιακό Σύστημα με ταχύτητα 5,7 χιλιόμετρα ανά δευτερόλεπτο (20.500 χιλιόμετρα την ώρα).

## Παραπομπές

## Δείτε επίσης
* Κατάλογος αστέρων του Πτηνού

Κατηγορία:Πτηνόν (αστερισμός)
Κατηγορία:Γίγαντες αστέρες τύπου G
Κορράδος του Βίττελσμπαχ

Ο **Κορράδος**, γερμ. Conrad (π. 1120/25 - 25 Οκτωβρίου 1200) από τον Οίκο του Βίττελσμπαχ ήταν αρχιεπίσκοπος του Μάιντς (1161-65, 1183-1200), αρχικαγκελάριος της Γερμανίας (1161-65, 1183-1200) και καρδινάλιος.

## Βιογραφία
Ήταν ο δευτερότοκος γιος του Όθωνα Δ΄, κόμη του Σάιερν και της Χάιλικα, κόρης του Φρειδερίκου Γ΄, κόμη του Πέτεντορφ-Λένγκενφελντ-Χόπφενοε. Σπούδασε στο Σάλτσμπουργκ και στο Παρίσι. Για τη θέση του αρχιεπισκόπου του Μάιντς έριζαν ο Ροδόλφος του Τσέρινγκεν, ο Χριστιανός του Μπουχ και ο Φρειδερίκος Α΄ Χοενστάουφεν της Γερμανίας. Το 1161 το Συμβούλιο του Λόντι, για να δώσει ένα τέλος στη έριδα, όρισε τον Κορράδο. Επίσης ο Φρειδερίκος Α΄ όρισε τον αντίπαπα Βίκτωρα Δ΄ για αντίθεση προς τον Πάπα Αλέξανδρο Γ΄. Το 1164 ο Βίκτωρ Δ΄ απεβίωσε και εκλέχθηκε διάδοχος ο αντίπαπας Πασχάλης Γ΄, που ο Κορράδος δεν τον αναγνώρισε. Αυτό είχε ως συνέπεια να χάσει τη θέση του· ταξίδεψε στη Γαλλία και στη Ρώμη το 1165. Τότε η θέση του καταλήφθηκε από τον Χριστιανό του Μπουχ. Ο πάπας Αλέξανδρος Γ΄, που εξακολουθούσε να τον θεωρεί αρχιεπίσκοπο, τον έκανε καρδινάλιο-ιερέα του Σαν Μαρτσέλλο αλ Κόρσο, μετά καρδινάλιο-επίσκοπο της Σαμπίνα και έπειτα επίσκοπο της Σόρα στην Καμπανία. Πριν ο Χριστιανός έλθει στη Ρώμη ακολουθώντας τον στρατό της Γερμανίας, ο Κορράδος διέφυγε.

Με τη Συνθήκη της Βενετίας το 1177 ο Πάπας Αλέξανδρος Γ΄ αναγκάστηκε να αναγνωρίσει τον Χριστιανό και ο Κορράδος αποζημιώθηκε με την αρχιεπισκοπή του Σάλτσμπουργκ. Το 1183 απεβίωσε ο Χριστιανός και ο Κορράδος επέστρεψε στην αρχιεπισκοπή του Μάιντς. Ξαναέκτισε τις οχυρώσεις της πόλης και ανακαίνισε τον καθεδρικό ναό.

Το 1187 στη Συνέλευση (Diät) στο Γκελνχάουζεν έπεισε τους επισκόπους του να υποστηρίξουν τον Γερμανό βασιλιά έναντι της Ρώμης. Το 1197 απεβίωσε ο Ερρίκος ΣΤ΄ Χοενστάουφεν και μαζί με άλλους πρίγκιπες εξέλεξαν διάδοχο τον γιο του Φρειδερίκο Β΄. Άφησε τη Γερμανία και οδήγησε τη Σταυροφορία του 1197 (μεταξύ της Γ΄ και της Δ΄) στους Αγίους Τόπους. Το 1201 απεβίωσε ο Βοϊμόνδος Γ΄ Πουατιέ, πρίγκιπας της Αντιόχειας και ο Κορράδος προσπάθησε να παρέμβει στη διαδοχή υπέρ του εγγονού Ραϋμόνδου, αλλά μάταια. Το 1199 έστεψε με παπική έγκριση τον Λέοντα Β΄ των Ρουπενιδών ως βασιλιά, υποτελή της Γερμανίας. Επέστρεψε στη Γερμανία, όπου πέτυχε ανακωχή μεταξύ των Οίκων του Χοενστάουφεν και των Γουέλφων το 1200.

Με την εκλογή του Πάπα Λούκιου Γ΄ το 1181 έγινε ο πρύτανης του Συλλόγου των καρδιναλίων. Μετέβη στην Ουγγαρία και συμφιλίωσε τους αδελφούς Ίμρε και Ανδρέα Γ΄. Πέθανε στις 25 Οκτωμβρίου, 1200

## Πρόγονοι





## Παραπομπές


## Βιβλιογραφία
*
* 
* 

Κατηγορία:Γερμανοί καρδινάλιοι
Κατηγορία:Επίσκοποι του 12ου αιώνα
Κατηγορία:Επίσκοποι του 13ου αιώνα
Φίλιππος Φιλίππου (δρομέας)

Ο **Φίλιππος Φιλίππου** (γενν. 29 Σεπτεμβρίου 1956) είναι Κύπριος πρώην δρομέας αντοχής, του Γ.Σ. «Ευαγόρας» Αμμοχώστου. Καθώς διηγείται ο ίδιος, με την τουρκική εισβολή του 1974 εγκλωβίστηκε στο Ριζοκάρπασο. Στην προσπάθεια να μην τον ανακαλύψουν οι Τούρκοι μέχρι να καταγράψει ο Ερυθρός Σταυρός, ζούσε σε λάκκο όπου κρυβόταν.

Ο Φιλίππου κατέχει ακόμα το πανελλήνιο ρεκόρ στα 3000 μέτρα φυσικών εμποδίων (στηπλ) με 8.24,01, από την εποχή που οι Κύπριοι αθλητές αγωνίζονταν με την εθνική ομάδα στίβου της Ελλάδας (15 Σεπτεμβρίου 1983), μια επίδοση που πέτυχε στην Καζαμπλάνκα, στους Μεσογειακούς Αγώνες.. Είναι το παλαιότερο πανελλήνιο ρεκόρ σε οποιοδήποτε ολυμπιακό αγώνισμα του στίβου (ανδρών ή γυναικών) που δεν έχει καταρριφθεί ακόμα, ενώ το ρεκόρ των στηπλ από *Ελλαδίτη* αθλητή παραμένει ακατάρριπτο από το 1973 μέχρι σήμερα (με 8.25,6).. Στο συγκεκριμένο αγώνισμα, ο Φιλίππου δεν έλαβε μετάλλιο, ωστόσο στους ίδιους Μεσογειακούς Αγώνες (του 1983) έτρεξε και στον δρόμο των 5000 μέτρων, όπου κατέκτησε το αργυρό μετάλλιο με χρόνο 13.59,37, ενάμισυ μόλις δευτερόλεπτο πίσω από τον πρώτο Αλμπέρτο Κόβα.

Ο Φιλίππου συμμετείχε και στον μαραθώνιο στους Ολυμπιακούς Αγώνες του 1984 στο Λος Άντζελες, μαζί με τον Μάριο Κασσιανίδη, ωστόσο αν και είχε δηλωθεί στην λίστα εκκίνησης τελικά δεν έτρεξε.

Σε Βαλκανικούς Αγώνες Στίβου ο Φιλίππου κέρδισε στη διοργάνωση του 1983 (που έλαβε χώρα στη Σμύρνη) τον αγώνα δρόμου των 10000 μέτρων, με χρόνο 29.10,75.

Στην Ελλάδα, ο Φιλίππου πήρε δύο χρυσά μετάλλια στο Πανελλήνιο πρωτάθλημα στίβου ανδρών 1978, στα 10000 μέτρα και στα 3000 μέτρα στηπλ. Στο Πανελλήνιο πρωτάθλημα στίβου ανδρών 1979 ήρθε πρώτος στα 3000 μέτρα στηπλ. Στο Πανελλήνιο πρωτάθλημα στίβου ανδρών 1980, που διεξάχθηκε στη Λευκωσία, τερμάτισε πρώτος στα 10000 μέτρα και στα 3000 μέτρα στηπλ. Τέλος, σε αυτό του 1981, πήρε το χρυσό στα στηπλ. Επίσης, κέρδισε το Πανελλήνιο πρωτάθλημα ανώμαλου δρόμου ανδρών 1980 (απόσταση 12000 μέτρα), με χρόνο 37,29΄.

## Δείτε επίσης
* Πανελλήνια ρεκόρ στίβου

## Παραπομπές


## Πηγές
* «Ο παλιός πρωταθλητής Φίλιππος Φιλίππου», συνέντευξη στο *dromeas.com.cy*

Κατηγορία:Κύπριοι δρομείς μεγάλων αποστάσεων
Κατηγορία:Μαραθωνοδρόμοι
Κατηγορία:Κύπριοι Μεσογειονίκες
Φίλιππος του Παλατινάτου, επίσκοπος

Ο **Φίλιππος** (γερμ.: *Philipp von der Pfalz*, 7 Μαΐου 1480 - 5 Ιανουαρίου 1541) από τον Οίκο των Βίττελσμπαχ ήταν επίσκοπος του Φράιζινγκ (1498-1541) και του Νάουμπουργκ (1517-1541). 

## Βιογραφία
Ήταν ο δευτερότοκος γιος του Φιλίππου εκλέκτορα του Παλατινάτου και της Μαργαρίτας των Βίττελσμπαχ, κόρης του Λουδοβίκου Θ΄ δούκα της Βαυαρίας-Λάντσουτ.

## Πρόγονοι

## Παραπομπές


## Αναφορές
* Heinz Wießner: *[https://books.google.com/books?id=bZuV2t5ey5AC&pg=PR2 Das Bistum Naumburg 1 - Die Diözese 2]*, in: Max-Planck-Institut für Geschichte (ed.): *Germania Sacra*, NF 35.2, *Die Bistumer der Kirchenprovinz Magdeburg*, Berlin/New York, 1998. p.&nbsp;951-965.

Κατηγορία:Οίκος του Βίττελσμπαχ
Γεώργιος του Παλατινάτου

Ο **Γεώργιος**, γερμ. Georg (10 Φεβρουαρίου 1486 - 27 Σεπτεμβρίου 1529) από τον Οίκο των Βίττελσμπαχ ήταν πρίγκιπας-επίσκοπος του Σπάυερ (1513-29).

## Βιογραφία
Ήταν ο πέμπτος γιος του Φιλίππου εκλέκτορα του Παλατινάτου και της Μαργαρίτας των Βίττελσμπαχ, κόρης του Λουδοβίκου Θ΄ δούκα της Βαυαρίας-Λάντσουτ.

## Πρόγονοι





## Παραπομπές


## Αναφορές
* Arthur Kleinschmidt (1878), "Georg von der Pfalz", Allgemeine Deutsche Biographie (ADB) (in German), 8, Leipzig: Duncker & Humblot, pp. 698–699

Κατηγορία:Οίκος του Βίττελσμπαχ
Μάριος Κασσιανίδης

Ο **Μάριος Κασσιανίδης** (γενν. 16 Σεπτεμβρίου 1954) είναι Κύπριος πρώην δρομέας αντοχής, του Γ.Σ. Παγκύπρια Λευκωσίας. Κατέχει ακόμα το ρεκόρ Κύπρου στον μαραθώνιο δρόμο με 2.19.51, από τις 8 Οκτωβρίου 1982. Αυτή τη μακρόβια επίδοση την πέτυχε στους Αγώνες της Κοινοπολιτείας, που τελέσθηκαν στο Μπρίσμπεϊν της Αυστραλίας. Συμμετέσχε στον μαραθώνιο και στους Ολυμπιακούς Αγώνες του 1984, στο Λος Άντζελες, μαζί με τον Φίλιππο Φιλίππου, και τερμάτισε 62ος.

Ο Κασσιανίδης ήταν επίσης βαλκανιονίκης, από την εποχή που οι Κύπριοι αθλητές αγωνίζονταν με την εθνική ομάδα στίβου της Ελλάδας: έλαβε μέρος στους Βαλκανικούς Αγώνες Στίβου του 1982 στη Λιουμπλιάνα και ήρθε πρώτος στο αγώνισμα του δρόμου των 10.000 μέτρων με επίδοση 28.54,32.

Στην Ελλάδα, ο Κασσιανίδης κέρδισε το Πανελλήνιο πρωτάθλημα ανώμαλου δρόμου ανδρών 1977 (απόσταση 12000 μέτρα) με χρόνο 38.38, το αντίστοιχο του 1981 με χρόνο 33.31, του 1982 με χρόνο 37.20 και του 1983 με χρόνο 36.37.

## Πηγές
* «Μarios Kassianidis» στο *sports-reference.com*

Κατηγορία:Κύπριοι δρομείς μεγάλων αποστάσεων
Κατηγορία:Έλληνες μαραθωνοδρόμοι
Κατηγορία:Έλληνες αθλητές δρόμων μεγάλων αποστάσεων
Ερρίκος του Παλατινάτου

Ο **Ερρίκος**, γερμ. Heinrich (15 Φεβρουαρίου 1487 - 3 Ιανουαρίου 1552) από τον Οίκο των Βίττελσμπαχ ήταν επίσκοπος της Ουτρέχτης (1524-29), πρίγκιπας-επίσκοπος της Βορμς (1523-1552) και επίσκοπος του Φράιζινγκ (1541-52).

## Βιογραφία
Ήταν ο έκτος γιος του Φιλίππου εκλέκτορα του Παλατινάτου και της Μαργαρίτας των Βίττελσμπαχ, κόρης του Λουδοβίκου Θ΄ δούκα της Βαυαρίας-Λάντσουτ.

Ήταν αρχιμανδρίτης (canon) στην Κολωνία και ο αρχιεπίσκοπός της τον πρότεινε ως επίσκοπο της Ουτρέχτης. Πράγματι ο Σύλλογος του ναού και οι αστοί τον εξέλεξαν. Όμως δεν είχε την υποστήριξη του Καρόλου Ε΄ των Αψβούργων και του Καρόλου Β΄ δούκα του Χέλρε και του έκαναν τη ζωή δύσκολη: αντιμετώπιζε αντιπαράθεση. Ως αντιστάθμισμα, έκτισε φρούριο μέσα στην πόλη και ήλεγχε την είσοδο και της έξοδο των πολιτών, μία ιδέα που θα την εφαρμόσει και ο Κάρολος Ε΄.

Όμως η αντίδραση των πολιτών κλιμακώθηκε, ώσπου κάλεσαν στρατό του Καρόλου Β΄ να καταλάβουν την πόλη. Τότε ο Ερρίκος ζήτησε τη βοήθεια των Αψβούργων. Πράγματι αυτοί γρήγορα αποκατέστησαν την τάξη, αλλά ως αντάλλαγμα ζήτησαν την παραχώρηση όλων των γαιών που ήλεγχε η επισκοπή. Αυτό επισημοποιήθηκε με τη Συνθήκη του Σόονοβεν το 1527 και το επόμενο έτος ο επίσκοπος δήλωσε υποτέλεια στον Κάρολο Ε΄. Αυτό ήταν το τέλος της επισκοπής της Ουτρέχτης ως εδαφικής δύναμης. Το 1529 ο πάπας Κλήμης Ζ΄ επικύρωσε τη μεταφορά των γαιών.

Τότε ο Ερρίκος παραιτήθηκε το 1529 από επίσκοπος της Ουτρέχτης και αποσύρθηκε στην πιο ήρεμη επισκοπή του της Βορμς, την οποία κατείχε από το 1523. Τη θερινή του κατοικία, που είχε καταστραφεί στον Πόλεμο των Γερμανών Αγροτών του 1525, την ανοικοδόμησε. Το 1541 διαδέχθηκε τον αδελφό του Φίλιππο στην επισκοπή του Φράιζινγκ.

## Πρόγονοι





## Παραπομπές


Κατηγορία:Οίκος του Βίττελσμπαχ
Ιωάννης Γ΄ του Παλατινάτου

Ο **Ιωάννης Γ¨**, γερμ. Johannes III (7 Μαΐου 1488 - 3 Φεβρουαρίου 1538) από τον Οίκο του Βίττελσμπαχ ήταν αρχιεπίσκοπος του Ρέγκενσμπουργκ (1507-38).

## Βιογραφία
Ήταν ο έβδομος γιος του Φιλίππου εκλέκτορα του Παλατινάτου και της Μαργαρίτας των Βίττελσμπαχ, κόρης του Λουδοβίκου Θ΄ δούκα της Βαυαρίας-Λάντσουτ.

## Πρόγονοι





## Παραπομπές


## Αναφορές
* Michael Buchberger (ed.): 1200 Jahre Bistum Regensburg, Regensburg, 1939, p. 48 ff
* Josef Staber (1974), "Johann", Neue Deutsche Biographie (NDB) (in German), 10, Berlin: Duncker & Humblot, pp. 519–519
* Josef Staber: Kirchengeschichte des Bistums Regensburg, Regensburg, 1966, p. 96–114
* Edmund von Oefele (1881), "Johann (Pfalzgraf bei Rhein)", Allgemeine Deutsche Biographie (ADB) (in German), 14, Leipzig: Duncker & Humblot, pp. 305–307

## Εξωτερικοί σύνδεσμοι
* 

Κατηγορία:Οίκος του Βίττελσμπαχ
Βόλφγκανγκ του Νόιμαρκτ

Ο **Βόλφγκανγκ** ο *πρεσβύτερος*, γερμ. Wolfgang (31 Οκτωβρίου 1494 - 2 Απριλίου 1558) από τον Οίκο του Βίττελσμπαχ ήταν παλατινός κόμης του Νόιμαρκτ (Neumarkt) και κυβερνήτης του Άνω Παλατινάτου.

## Βιογραφία
Ήταν ο όγδοος γιος του Φιλίππου εκλέκτορα του Παλατινάτου και της Μαργαρίτας των Βίττελσμπαχ, κόρης του Λουδοβίκου Θ΄ δούκα της Βαυαρίας-Λάντσουτ. 

Οι γονείς του τον προώθησαν να σταδιοδρομήσει στην Εκκλησία. Έγινε αρχιμανδρίτης (canon) στο Άουγκσμπουργκ, στο Βύρτςμπουργκ και στο Σπάυερ. Το 1515 έγινε πρύτανης (rector) του Πανεπιστημίου του Βίττενμπεργκ. Το 1522 έγινε ιππότης του Τευτονικού Τάγματος.

Δύο έτη μετά έγινε πάλι κοσμικός και έλαβε ως πρόσοδο το Νόιμαρκτ. Το 1544 ορίστηκε κυβερνήτης του Άνω Παλατινάτου στο Άμπεργκ. Ήταν φίλος και προστάτης των Επιστημών.

Απεβίωσε το 1558 άγαμος και τάφηκε στο ναό του Αγ. Πνεύματος στη Χαιδελβέργη.

## Πρόγονοι





## Παραπομπές


## Αναφορές
* Michael Masson: Das Königshaus Bayern: genealogisch bearbeitet und mit historisch-biographischen Notizen erläutert, self-published, 1854, p. 102
* Bayerische numismatische Gesellschaft: Mitteilungen der Bayerischen numismatischen Gesellschaft, vols. 7-10, self-published, 1888, p. 149

Κατηγορία:Πρίγκιπες της Γερμανίας
Ρούπρεχτ επίσκοπος του Στρασβούργου

Ο **Ρούπρεχτ**, γερμ. Ruprecht (1420 - 17 Οκτωβρίου 1478) από τον Οίκο του Βίττελσμπαχ ήταν επίσκοπος του Στρασβούργου.

## Βιογραφία
Ήταν ο δευτερότοκος γιος του Στεφάνου παλατινού κόμη του Ζίμερν & Τσβάιμπρυκεν και της Άννας των Χόενγκερολντσεκ, κόρης και κληρονόμου το Φρειδερίκου Γ΄ κόμη του Φέλντεντς.

Ήταν μέλος (canon) τού Συλλόγου τού καθεδρικού στην επισκοπή του Τρίερ (από το 1432) και του Μάιντς (από το 1436). Το 1436 έγινε κοσμήτορας (provost) του Συλλόγου του Αγ. Γκουίντο στο Σπάυερ και το 1437 κοσμήτορας τού Συλλόγου στην επισκοπή της Κολωνίας. Σπούδασε στο Πανεπιστήμιο της Χαϊδελβέργης (1438-39) και μετά έγινε κοσμήτορας στον καθεδρικό του Στρασβούργου (1440). Ο Κορράδος του Μπούσνανγκ επίσκοπος του Στρασβούργου τον έκανε βοηθό-επίσκοπο(1439).

Ο πάπας Φήλιξ Ε΄ τον όρισε επίσκοπο του Στρασβούργου, κάτι που επιβεβαίωσε ο πάπας Ευγένιος Δ΄. Μετέβη στην επισκοπή του το 1449. Πολιτικά ήταν υπέρ των εκλεκτόρων του Παλατινάτου· συμμάχησε με τον Φρειδερίκο Α΄ Χοενστάουφεν. Η αναμόρφωση του κλήρου που έκανε στην επισκοπή του, είχε μόνο μερική επιτυχία. Εκσυγχρόνισε το πριγκιπάτο-επισκοπή του σύμφωνα με τα κοσμικά κράτη. Οι υψηλή απαίτησή του για έλεγχο συνάντησε μεγάλη αντίδραση.

## Πρόγονοι





## Παραπομπές


## Πηγές
* Rupert on Neue Deutsche Biographie

Κατηγορία:Ιστορία του Στρασβούργου
Κατηγορία:Οίκος του Βίττελσμπαχ
Μέλμπουρν Κρίκετ Κλαμπ

Η **Μέλμπουρν Κρίκετ Κλαμπ** (αγγλικά: *Melbourne Cricket Club*, MCC) είναι αθλητικός σύλλογος με έδρα τη Μελβούρνη της Αυστραλίας. Ιδρύθηκε το 1838 και είναι ένας από τους παλαιότερους αθλητικούς συλλόγους στην Αυστραλία. Η MCC είναι υπεύθυνη για τη διαχείριση και ανάπτυξη του Μέλμπουρν Κρίκετ Γκράουντ, μια εξουσία που του δόθηκε από το κυβερνητικό MCG Trust και μια πράξη του Κοινοβουλίου. Εγγυάται επίσης την κατοχή από το σύλλογο περίπου 20% του γηπέδου.

Το 1859, τα μέλη του συλλόγου συνέταξαν το πρώτο σύνολο κανόνων για το αυστραλιανό ποδόσφαιρο. Το 1877, φιλοξένησε το πρώτο παιχνίδι τεστ κρίκετ στην ιστορία μεταξύ Αυστραλίας και Αγγλίας. Το 1971, ο σύλλογος φιλοξένησε τον πρώτο αγώνα κρίκετ Ουάν Ντέι Ιντερνάσιοναλ. Εκτός από το κρίκετ, η MCC είναι επίσης ένα ευρύτερο σωματείο για άλλα αθλήματα, όπως το αυστραλιανό ποδόσφαιρο, το μπέιζμπολ, οι βόλοι, το χόκεϊ επί χόρτου, το γκολφ, το λακρός, το νέτμπολ, η σκοποβολή, το σκουάς και το ανακτορικό τένις. Από το 2009, η Μέλμπουρν Φούτμπολ Κλαμπ αποτελεί ξανά τμήμα ποδοσφαίρου του συλλόγου, καθώς στο παρελθόν ήταν μέλος του συλλόγου από το 1889 έως το 1980.

## Παραπομπές


## Εξωτερικοί σύνδεσμοι
*
*

Μελμπουρν Κρικετ Κλαμπ
Κατηγορία:Κρίκετ
Ιωάννης του Παλατινάτου-Ζίμμερν, αρχιεπίσκοπος

Ο **Ιωάννης**, γερμ. Johannes (π. 1429 - 13 Δεκεμβρίου 1475) από τον Οίκο του Βίττελσμπαχ ήταν επίσκοπος του Μύνστερ (1458-66) και μετά αρχιεπίσκοπος του Μαγδεβούργου (1466-75).

## Βιογραφία
Ήταν ο τέταρτος γιος του Στεφάνου παλατινού κόμη του Ζίμερν-Τσβάιμπρυκεν και της Άννας των Χόενγκερολντσεκ, κόρης και κληρονόμου του Φρειδερίκου Γ΄ κόμη του Φέλντεντς.

Ο Φρειδερίκος Γ΄ αρχιεπίσκοπος του Μαγδεβούργου απεβίωσε το 1464 και ο Σύλλογος του καθεδρικού ομόψυχα εξέλεξε τον Ιωάννη ως διάδοχο. Το επόμενο έτος ο πάπας Παύλος Β΄ επικύρωσε την εκλογή, οπότε έγινε και επίσημα αρχιεπίσκοπος. Ωστόσο λόγω χρεών του στο Μύνστερ μπόρεσε να μεταβεί στο Μαγδεβούργο το 1466. Επειδή οι πολίτες του Χάλλε αντιτέθηκαν, η τελετή δεν έγινε στο Χάλλε, την επίσημη πρωτεύουσα της επισκοπής, αλλά στο Μαγδεβούργο. Συμβιβάστηκε με το Χάλλε, πληρώνοντας 3.000 φλορίνια του Ρήνου.

Επέκτεινε τη δικαιοδοσία του, αποκτώντας επτά νέες περιοχές. Διατηρούσε ειρηνικές σχέσεις με τα γειτονικά κράτη. Το 1471 συμμετείχε στη δημόσια ειρήνη της Νυρεμβέργης και πολέμησε ενάντια στους βαρόνους-ληστές. Μεσολάβησε μεταξύ των Χανσεατικών πόλεων και του Βρανδεμβούργου. Για να συμβάλλει στην ανάπτυξη των πόλεων της επικράτειάς του, τους έδωσε περισσότερη ελευθερία.

Το 1467 ο Ιωάννης και οι πολίτες του Καλβόρντε πολιόρκησαν στο κάστρο της πόλης δύο βαρόνους-ληστές των εμπόρων στις οδούς.

Απεβίωσε το 1475 στην κατοικία του στο κάστρο Γκιεμπίχενσταϊν. Τάφηκε στον καθεδρικό του Μαγδεβούργου, δίπλα στον προκάτοχό του.

## Πρόγονοι





## Αναφορές
* Gustav Hertel and Friedrich Hülße: Geschichte der Stadt Magdeburg, Magdeburg, 1885

## Παραπομπές


Κατηγορία:Επίσκοποι του 15ου αιώνα
Αμπού Σαλίχ

Ο **Αμπού Σαλίχ**, γνωστός ως **Αλ-Αρμανί** («ο Αρμένιος»), ήταν Αιγύπτιος συγγραφέας αρμένικης καταγωγής ο οποίος έζησε στα τέλη του 12ου και στις αρχές του 13ου αιώνα. Φέρεται να συνέγραψε στο Κάιρο συγγραφικό έργο υπό την ονομασία *Ιστορία των εκκλησιών και των μοναστηριών της [[Αίγυπτος|Αιγύπτου]]*, το οποίο αναφέρεται, επίσης, στα μοναστήρια της Νουβίας, της Συρίας και της Αιθιοπίας. Το συγκεκριμένο συγγραφικό έργο ήταν γραμμένο στα αραβικά. Η απόδοση του συγκεκριμένου συγγραφικού έργου στον Αμπού Σαλίχ πιθανώς να είναι ψευδής. Ο πραγματικός του συγγραφέας πιστεύεται πως θα μπορούσε να είναι ο Κόπτης Αμπού αλ-Μακαρίμ.

## Εργογραφία

*  
*  

## Παραπομπές


Κατηγορία:Αιγύπτιοι ιστορικοί
Κατηγορία:Πρόσωπα αρμενικής καταγωγής
Κατηγορία:Συγγραφείς του 12ου αιώνα
Κατηγορία:Συγγραφείς του 13ου αιώνα
Μέλμπουρν Φούτμπολ Κλαμπ

Η **Μέλμπουρν Φούτμπολ Κλαμπ** (αγγλικά: *Melbourne Football Club*) είναι σύλλογος αυστραλιανού ποδοσφαίρου που μετέχει στην Αυστραλιανή Φούτμπολ Λιγκ (AFL). Πήρε την ονομασία της από την πόλη της Μελβούρνης στη Βικτώρια και διεξάγει τους εντός έδρας αγώνες της στο Μέλμπουρν Κρίκετ Γκράουντ (MCG).

Η Μέλμπουρν είναι ο παλαιότερος επαγγελματικός σύλλογος στον κόσμο σε οποιοδήποτε ποδοσφαιρικό κώδικα. Η προέλευση του συλλόγου ανάγεται σε μια επιστολή του 1858 στην οποία ο Τομ Γουίλς, αρχηγός της ομάδας κρίκετ της Βικτώριας, ζήτησε τη δημιουργία ενός «κέντρου ποδοσφαίρου» με δικό του «κώδικα κανόνων». Μια άτυπη ομάδα της Μελβούρνης έπαιξε εκείνο το χειμώνα και σχηματίστηκε επίσημα το Μάιο του 1859, όταν ο Γουίλς και άλλα τρία μέλη κωδικοποίησαν τους "Κανόνες του ποδοσφαιρικού συλλόγου της Μελβούρνης" - τη βάση των αυστραλιανών κανόνων ποδοσφαίρου. Ο σύλλογος αποτελούσε κυρίαρχη δύναμη στην παλαιότερη διοργάνωση αυστραλιανού ποδοσφαίρου της Αυστραλίας, το Τσάλεντζ Καπ και ήταν επίσης μέλος της Ποδοσφαιρικής Ομοσπονδίας Βικτόρια (VFA) το 1877 και της Βικτωριανής Ποδοσφαιρικής Ομοσπονδίας (VFL) το 1897, που αργότερα έγινε η εθνική Ομοσπονδία Αυστραλιανού Ποδοσφαίρου.

Ο σύλλογος γιόρτασε την 150η επέτειό του το 2008 με την ονομασία "150 Heroes" καθώς και τη δημιουργία ενός επετειακού λογοτύπου που εμφανίστηκε στην επίσημη φανέλα του. Ο ποδοσφαιρικός σύλλογος αποτελεί τμήμα της Μέλμπουρν Κρίκετ Κλαμπ (MCC) από το 2009, ενώ αποτελούσε τμήμα της MCC και στο παρελθόν μεταξύ 1889 και 1980.

## Ιστορία
### 1858: Προέλευση
Το χειμώνα και την άνοιξη του 1858, μια χαλαρά οργανωμένη ομάδα ποδοσφαίρου γνωστή ως Μέλμπουρν έπαιξε σε μια σειρά από αγώνες στα πάρκα έξω από το Μέλμπουρν Κρίκετ Γκράουντ (MCG). Η ομάδα αυτή είχε επικεφαλής τον Τομ Γουίλς, εξέχοντα αθλητή και αρχηγό της ομάδας κρίκετ Βικτόρια, ο οποίος, στις 10 Ιουλίου του ίδιου έτους, είχε μια επιστολή του που κυκλοφόρησε από τη Μελβούρνη με τίτλο *Bell's Life in Victoria and Sporting Chronicle*, Για τη δημιουργία ενός «ποδοσφαιρικού συλλόγου» με έναν «κώδικα νόμων» για να κρατάει τους παίκτες του κρίκετ ζεστούς κατά τη διάρκεια του χειμώνα. Άλλες μορφές που συνδέονται με αυτή την εμβρυϊκή πλευρά της Μέλμπουρν περιλαμβάνουν οι παίκτες του κρίκετ Τζέρι Μπράιαντ, Ουίλιαμ Χάμερσλεϊ και Τ.Μ. Τόμσον και ο δάσκαλος Τόμας Χ. Σμιθ.

### 1859–1876: Ίδρυση
Κατά τη διάρκεια των συναντήσεων που πραγματοποιήθηκαν στις 17 και 21 Μαΐου 1859, οι Γουίλς, Χάμερσλεϊ, Τόμσον και Σμιθ συναντήθηκαν κοντά στο MCG στο Parade Hotel, που ανήκε στον Μπράιαντ, για να συντάξει τους "Κανόνες του ποδοσφαιρικού συλλόγου της Μελβούρνης". Οι δέκα κωδικοποιημένοι κανόνες που προέκυψαν είναι οι κανόνες από τους οποίους αναπτύχθηκε το αυστραλιανό ποδόσφαιρο.

Η πρώτη αναφορά ενός αγώνα μεταξύ συλλόγων που έπαιξαν με το νέο κώδικα ήταν αυτή μεταξύ της Μέλμπουρν και της Σάουθ Γιάρα τον Ιούλιο του 1859, με τον Χάμερσλεϊ ως αρχηγό της Μέλμπουρν.

## Παραπομπές


## Εξωτερικοί σύνδεσμοι

*

Μελμπουρν Φουτμπολ Κλαμπ
Άιζακ Χέμπστεντ-Ράιτ

O **Άιζακ Χέμπστεντ-Ράιτ** (*Isaac Hempstead Wright*) είναι Άγγλος ηθοποιός.

## Βιογραφία
Γεννήθηκε το 1999 στο Κεντ και σπούδασε υποκριτική στο Kent Youth Theatre.

Ξεκίνησε την υποκριτική από την παιδική του ηλικία και αρχικά συμμετείχε σε διαφημίσεις.

Έγινε γνωστός το 2011 από τη συμμετοχή του στην τηλεοπτική σειρά *[[Game of Thrones]]*, όπου υποδύεται τον *Μπραν Σταρκ*. Για τον ρόλο αυτό, έχει λάβει δύο υποψηφιότητες για Βραβείο Σωματείου Ηθοποιών μαζί με όλο το καστ.

Στον κινηματογράφο έχει παίξει στις ταινίες *Το κουκλόσπιτο* και *Επικίνδυνο κύκλωμα*. Επίσης, έχει δώσει τη φωνή του στην ταινία *Τα τερατοκουτάκια* και σε ένα επεισόδιο της σειράς *[[Family Guy]]*.

## Παραπομπές


Κατηγορία:Άγγλοι ηθοποιοί τηλεόρασης
Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί φωνής
Ιωάννης του Παλατινάτου-Μόσμπαχ, κοσμήτορας

Ο **Ιωάννης**, γερμ. Johannes (1 Αυγούστου 1443 - 4 Οκτωβρίου 1486) από τον Οίκο του Βίττελσμπαχ ήταν κοσμήτορας (γερμ. domprost, αγγλ. canon) του Συλλόγου του καθεδρικού του Άουγκσμπουργκ και του Ρέγκενσμπουργκ.

## Βιογραφία
Ήταν ο τέταρτος γιος του Όθωνα Α΄ παλατινού κόμη του Μόσμπαχ και της Ιωάννας των Βίττελσμπαχ, κόρης του Ερρίκου ΙΣΤ΄ δούκα της Βαυαρίας-Λάντσουτ. Οι δύο αμέσως μεγαλύτεροι αδελφοί του ήταν ο Ρούπρεχτ επίσκοπος του Ρέγκενσμπουργκ και ο Αλβέρτος επίσκοπος του Στρασβούργου.

Η οικογένειά του θέλησε να τον βοηθήσει να διαδεχθεί τον Ιωάννη Β΄ του Βέρντενμπεργκ ως επίσκοπος του Άουγκσμπουργκ και το 1486 έστειλαν εκπρόσωπό τους να πείσει τον Σύλλογο του καθεδρικού. Αλλά ο Φρειδερίκος Γ΄ των Αψβούργων και άλλοι πρίγκιπες συμβούλευσαν το Σύλλογο να εκλέξει τον Φρειδερίκο των Χοεντσόλερν.

Ο Ιωάννης απογοητεύτηκε από την απόφαση και άφησε τη Γερμανία για προσκύνημα στους Αγίους Τόπους, συνοδευόμενος από τους υπηρέτες του. Απεβίωσε στην Ιερουσαλήμ και τάφηκε στην Αίθουσα του Μυστικού δείπνου, στο κτήριο του τάφου του Δαβίδ. Στο αββαείο του Ράιχενμπαχ υπάρχει ανάγλυφη πλάκα στον τοίχο, σε ανάμνηση του Ιωάννη, επάνω από τον τάφο του πατέρα του Όθωνα Α΄. Ο Μάρτιν Κέτσελ έγραψε ένα *Οδοιπορικό* για τον Ιωάννη.

## Πρόγονοι





## Παραπομπές


## Βιβλιογραφία
*Gerhard Fouquet: Das Speyerer Domkapitel im späten Mittelalter (ca. 1350–1540) , Verlag der Gesellschaft für mittelrheinische Kirchengeschichte, Mainz, 1987, S. 707
*Wilhelm Kisky: Die Domkapitel der geistlichen Kurfürsten in ihrer persönlichen Zusammensetzung im vierzehnten und fünfzehnten Jahrhundert, Böhlau Verlag, 1906, S. 117; (Ausschnittscan)
*Jahresbericht des Historischen Kreisvereins im Regierungsbezirke von Schwaben und Neuburg, Band 31, 1866, S. 85;

Κατηγορία:Γερμανοί ευγενείς
Ρούπρεχτ του Φέλντεντς

Ο **Ρούπρεχτ**, γερμ. Rupprecht (1506 - 28 Ιουλίου 1544) από τον Οίκο του Βίττελσμπαχ ήταν παλατινός κόμης του Φέλντεντς (Veldenz) το διάστημα 1543-1544.

## Βιογραφία
Ήταν ο δευτερότοκος  γιος του Αλεξανδρου, παλατινού κόμη του Τσβάιμπρυκεν και της Μαργαρίτας, κόρης του Κραφτ ΣΤ΄, κόμη του Χοενλόε. 

Ο πατέρας του τον προόριζε για σταδιοδρομία στην Εκκλησία. Το 1517 έγινε μέλος του καθεδρικού ναού του Στρασβούργου, θέση που κράτησε ως το 1533. Το 1543 με το Συμβόλαιο του Μάρμπουργκ του δόθηκε η κομητεία του Φέλντεντς, περιοχή του ανιψιού του Βόλφγκανγκ, παλατινού κόμη του Τσβάιμπρυκεν. 

Απεβίωσε το επόμενο έτος και τον διαδέχθηκε ο μόνος γιος του, Γεώργιος Ιωάννης.

## Οικογένεια
Νυμφεύτηκε το 1537 την Ούρσουλα των Ζαλμ, κόρη του Ιωάννη Ζ΄, κόμης του δρυμού και του Ρήνου (Wild- & Rheingraf) του Κύρμπουργκ. Είχε τέκνα:
* Άννα 1540-1586, παντρεύτηκε τον Κάρολο Β΄, μαργράβο του Μπάντεν-Ντούρλαχ
* Γεώργιος Ιωάννης 1543-1592, παλατινός κόμης του Φέλντεντς
* Ούρσουλα γενν. 1543

## Πρόγονοι





## Παραπομπές


## Εξωτερικοί σύνδεσμοι
* 

Κατηγορία:Οίκος του Βίττελσμπαχ
Φίλιππος Φιλίππου

Το ονοματεπώνυμο **Φίλιππος Φιλίππου** μπορεί να αναφέρεται σε κάποιο από τα ακόλουθα πρόσωπα:

* Φίλιππος Φιλίππου (συγγραφέας) (γενν. 1948). Έλληνας συγγραφέας, δοκιμιογράφος και αρθρογράφος.
* Φίλιππος Φιλίππου (δρομέας) (γενν. 1956). Κύπριος δρομέας αντοχής.
* Φίλιππος Φιλίππου (ποδοσφαιριστής) (γενν. 1975). Κύπριος ποδοσφαιριστής.΄

Το  ονοματεπώνυμο **Φ. Φιλίππου** μπορεί επίσης να αναφέρεται στον Έλληνα συγγραφέα και μεταφραστή Φίλιππο Δρακονταειδή (γενν. 1940), ο οποίος εξέδωσε με αυτό το ψευδώνυμο δύο συλλογές διηγημάτων (1962 και 1970).
Γεώργιος Ιωάννης του Φέλντεντς

Ο **Γεώργιος Ιωάννης Α΄**, γερμ. Georg Johann (11 Απριλίου 1543 - 18 Απριλίου 1592) από τον Οίκο του Βίττελσμπαχ ήταν παλατινός κόμης του Φέλντεντς (Veldenz) το διάστημα 1544-92 και του Λύτσελσταϊν (1553-92).

## Βιογραφία
Ήταν ο μόνος γιος του Ρούπρεχτ, παλατινού κόμη του Φέλντεντς και της Ούρσουλα του Ζαλμ, κόρης του Ιωάννη Ζ΄, κόμη του δρυμού και του Ρήνου του Κύρμπουργκ.

Το 1544 ο πατέρας του απεβίωσε και τον διαδέχθηκε ο 1 έτους Γεώργιος Ιωάννης. Ο γάμος του με την κόρη του Γουσταύου Α΄ των Βάσα της Σουηδίας ξεκίνησε μια μακρά σχέση του Παλατινάτου με τη Σουηδία. Το 1553 τελείωσε ο Πόλεμος για τη Διαδοχή της Χαϊδελβέργης, που καθόρισε την κληρονομία των κλάδων των Βίττελσμπαχ και ο Γεώργιος Ιωάννης απέκτησε το Λύτσελσταϊν.

Θέλησε να αναπτύξει τις Αλσατικές περιοχές του και να τις κάνει το κέντρο του κράτους του. Έτσι ίδρυσε την πόλη Πφάλτσμπουργκ (σήμερα Φαλσμπούρ) το 1570, όπου εγκαταστάθηκαν Προτεστάντες πρόσφυγες από τη Λωρραίνη. Όμως το σχέδιο ήταν τόσο μεγάλο και δυσβάσταχτο, που το 1583 αναγκάστηκε να πωλήσει την πόλη και το ήμισυ του Λύτσελσταϊν στη Λωρραίνη. 

Απεβίωσε το 1592 στο Λύτσελσταϊν και τάφηκε στο ναό της πόλης.

## Οικογένεια
Νυμφεύθηκε το 1563 την Άννα Μαρία των Βάσα, κόρη του Γουσταύου Α΄ της Σουηδίας. Είχε τέκνα:
* Γεώργιος Γουσταύος 1564-1610, παλατινός κόμης του Φέλντεντς
* Άννα Μαργαρίτα 1571-1621
* Ούρσουλα 1572-1635, παντρεύτηκε τον Λουδοβίκο Γ΄, δούκα της Βυρτεμβέργης
* Ιωάννα Ελισάβετ 1573-1601, απεβίωσε 28 ετών
* Ιωάννης Αύγουστος 1575-1611, παλατινός κόμης του Λύτσελσταϊν
* Λουδοβίκος Φίλιππος 1577-1601, παλατινός κόμης του ημίσεος του Γκούττενμπεργκ
* Γεώργιος Ιωάννης 1586-1654, παλατινός κόμης του ημίσεος του Γκούττενμπεργκ
* Αικατερίνη Ούρσουλα 1582-1595 απεβ. 13 ετών, Άννα Μαργαρίτα 1565-1566, Ιωάννης Ρούπερτ 1566-1567, Μαρία Άννα 1579, απεβίωσαν νήπια

## Αναφορές


Κατηγορία:Οίκος του Βίττελσμπαχ
Γεώργιος Γουσταύος του Φέλντεντς

Ο **Γεώργιος Γουσταύος**, γερμ. Georg Gustav (6 Φεβρουαρίου 1564 - 3 Ιουνίου 1634) από τον Οίκο του Βίττελσμπαχ ήταν παλατινός κόμης του Φέλντεντς.

## Βιογραφία
Ήταν ο πρωτότοκος γιος του Γεωργίου Ιωάννη, παλατινού κόμη του Φέλντεντς και της Άννας Μαρίας των Βάσα, κόρης του Γουσταύου Α΄ της Σουηδίας.

Ο πατέρας του απεβίωσε το 1592 και τον διαδέχθηκαν οι γιοί του υπό την επιτροπεία της Άννας Μαρίας. Το 1598 οι αδελφοί μοίρασαν τις κτήσεις: Ο Γεώργιος Γουσταύος έλαβε το Φέλντεντς και το Λάουτερεκ και οι αδελφοί του τις υπόλοιπες περιοχές. Το 1608 ίδρυσε την πόλη Λίξχαϊμ για τους Προτεστάντες πρόσφυγες, αλλά αναγκάστηκε να πωλήσει τη νέα πόλη το 1623 στον Ερρίκο Β΄, δούκα της Λωρραίνης.

Απεβίωσε το 1634 και τάφηκε στο Ρεμίγκιουσμπεργκ.

## Οικογένεια
Νυμφεύτηκε την Ελισάβετ, κόρη του Χριστόφορου, δούκα της Βυρτεμβέργης· δεν απέκτησαν απογόνους. 

Το 1592 απεβίωσε η Ελισάβετ και ο Γεώργιος Γουσταύος έκανε το 1601 δεύτερο γάμο, με τη Μαρία Ελισάβετ του Βίττελσμπαχ, κόρη του Ιωάννη Α΄, παλατινού κόμη του Τσβάιμπρυκεν και είχε τέκνα:
* Άννα-Μαγδαληνή 1602-1630, απεβίωσε 28 ετών.
* Ιωάννης-Φρειδερίκος 1604-1632, απεβίωσε 28 ετών.
* Κάρολος-Λουδοβίκος 1609-1631, απεβίωσε 22 ετών.
* Μαρία-Ελισάβετ 1616-1649, απεβίωσε 33 ετών.
* Μαγδαληνή-Σοφία 1622-1691.
* Λεοπόλδος-Λουδοβίκος 1625-1694, παλατινός κόμης του Φέλντεντς.

## Παραπομπές


Κατηγορία:Οίκος του Βίττελσμπαχ
Λεοπόλδος Λουδοβίκος του Φέλντεντς

Ο **Λεοπόλδος Λουδοβίκος**, γερμ. Leopold Ludwig (1 Φεβρουαρίου 1625 - 29 Σεπτεμβρίου 1694) από τον Οίκο του Βίττελσμπαχ ήταν παλατινός κόμης του Φέλντεντς (Veldenz) το διάστημα 1634-1694.

## Βιογραφία
Γεννήθηκε στο Λάουτερεκεν και ήταν ο τρίτος γιος του Γεωργίου Γουσταύου, παλατινού κόμη του Φέλντεντς και της δεύτερης συζύγου του Μαρίας Ελισάβετ των Βίττελσμπαχ, κόρης του Ιωάννη Α΄, παλατινού κόμη του Τσβάιμπρυκεν.

Το 1634 απεβίωσε ο πατέρας του και ο Λεοπόλδος Λουδοβίκος τον διαδέχθηκε, αφού οι δύο μεγαλύτεροι αδελφοί του είχαν προαποβιώσει. Τα εδάφη του κατελήφθησαν κατά τη διάρκεια του Τριακονταετούς Πολέμου και πάλι κατά τη διάρκεια του Εννεαετούς Πολέμου από τον Σουηδικό, τον Ισπανικό και μετά τον Γαλλικό στρατό. 

Απεβίωσε στο Στρασβούργο το 1694 και τάφηκε στο Λύτσελσταϊν (νυν Λα Πετίτ-Πιέρ) της Αλσατίας. Οι τρεις γιοί του είχαν προαποβιώσει και το Φέλντεντς κληροδοτήθηκε στον κλάδο Παλατινάτου-Κλέεμπουργκ, του οποίου επικεφαλής ήταν ο Κάρολος ΙΑ΄ της Σουηδίας, εγγονός του 3ου εξαδέλφου του.

## Οικογένεια
Νυμφεύτηκε την Αγάθη Χριστίνα, κόρη του Φίλιππου-Βόλφγκανγκ κόμη του Χάναου-Λίχτενμπεργκ και είχε τέκνα:
* Άννα-Σοφία 1650-1706.
* Γουσταύος-Φίλιππος 1651-1679, απεβ. 28 ετών.
* Ελισάβετ-Ιωάννα 1653-1718, παντρεύτηκε τον Ιωάννη ΙΑ΄ βιλντ- και ρινεγκράβο του Ζαλμ-Κύρμπουργκ.
* Δωροθέα 1658-1723.
* Κάρολος-Γεώργιος 1660-1686, απεβ. 26 ετών.
* Αύγουστος-Λεοπόλδος 1663-1689, απεβ. 26 ετών.
* Χριστιανός-Λουδοβίκος 1656-1658 απεβ. 2 ετών, Αγάθη-Ελεονώρα 1662-1664 απεβ. 2 ετών, Χριστίνα 1654-1655 απεβ. 1 έτους, Χριστίνα-Λουίζα 1655-1656 απεβ. 1 έτους, Λεοπόλδος-Λουδοβίκος 1659-1660 απεβ. 1 έτους, μία κόρη 1649.

## Παραπομπές


Κατηγορία:Οίκος του Βίττελσμπαχ
Λουδοβίκος Φίλιππος του Γκούττενμπεργκ

Ο **Λουδοβίκος-Φίλιππος**, γερμ. Ludwig-Philipp (24 Νοεμβρίου 1577 - 24 Οκτωβρίου 1601) ήταν συγκυβερνήτης του Βελντέτς (1592-98) και παλατινός κόμης του Γκούττενμπεργκ (1598-1601).

## Βιογραφία
Ήταν ο τρίτος γιος του Γεωργίου-Ιωάννη παλατινού κόμη του Βελντέτς και της Άννας-Μαρίας των Βάσα, κόρης του Γουσταύου Α΄ της Σουηδίας.

Ο πατέρας του απεβίωσε το 1592 και τον διαδέχθηκαν οι γιοί του υπό την επιτροπεία της Άννας-Μαρίας. Το 1598 οι αδελφοί μοίρασαν τις κτήσεις και ο Λουδοβίκος-Αύγουστος έλαβε το ήμισυ του Γκούττενμπεργκ. 

Απεβίωσε το 1601 και μάλλον τάφηκε στη Χαϊδελβέργη. Τον διαδέχθηκε ο νεότερος αδελφός το Γεώργιος-Ιωάννης.

Κατηγορία:Οίκος του Βίττελσμπαχ